Reino Lammi

Reino Kustaa Lammi (27. toukokuuta 1935 Kauhava – 25. kesäkuuta 2025 Seinäjoki)Kuolleet. Ilkka-Pohjalainen 27.6.2025, s. 17. oli suomalainen yleisurheilija.Urheilumme Kasvot Osa 2, Lammi, Reino Kustaa, sivu 1241, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Hän sai Kalevan kisoissa kiekonheitossa pronssia vuonna 1964 tuloksella 52,40 ja 1965 ennätystuloksellaan 54,42. Kalevan kisoissa Lammi kilpaili 1957–1968 yhdeksän kertaa, yhtä lukuun ottamatta joka kerta loppukilpailussa. Yksi maaotteluedustus Lammille kirjattiin sekä 1964 että 1965.

Lammi edusti urallaan Vaasan Vasamaa, Kauhavan Wisaa ja Ilmajoen Kisailijoita. Kasvattajaseurassaan Kauhavan Wisassa Lammi sai monipuolisen yleisurheilutaustan. Kymmenottelussa hän keräsi 5779 pistettä Ähtärissä 1958, kakkoslajissaan kuulassa hän noteerasi ennätyksensä 15,62 Seinäjoella 1964. Parhaat vuotensa hän edusti Ilmajoen Kisailijoita, ennen sitä 1957–1961 Vaasan Vasamaa. Lammi oli I luokan yleisurheilutuomari ja toimi valmennustehtävissä seuran ja piirin puitteissa sekä IK:n yleisurheilujaoston puheenjohtajana.

Valtaosan työurastaan Reino Lammi palveli Ilmajoen nimismiespiiriä poliisina, viimeiset vuotensa rikoskomisariona Seinäjoen poliisilaitoksessa. Hän lauloi poliisikuorossa ja toimi Etelä-Pohjanmaan Poliisilaulajat ry:n puheenjohtajana vuosina 1999–2008. Lammi voitti poliisien EM-kisoissa kiekonheiton Oslossa vuonna 1966.

Lähteet

Viitteet

Luokka:Suomalaiset kiekonheittäjät
Luokka:Vuonna 1935 syntyneet
Luokka:Vuonna 2025 kuolleet